Et hemmeligt lager med dadler, pasta, mel, konserves, nødder og masser af syltede fødevarer var dagens fangst for Fødevarekontrollens rejsehold, da de onsdag ved 9-tiden ransagede en adresse i Svenstrup syd for Aalborg. Det var meningen, at varerne skulle være solgt i en butik i Aalborg, men de er nu beslaglagt. Bag lageret står en yngre mand, som har en butik i Aalborg. Han kan nu se frem til mærkbar bøde og en række påbud, siger tilsynsførende ved Fødevarekontrollens rejsehold Henrik Budolfsen til TV2 Nord. Lageret var ifølge Henrik Budolfsen slet ikke egnet til at opbevare fødevarer i. Fødevarekontrollen fik nys om det ulovlige lager da man for 14 dage sider afslørede et lignende lager i Låsby nær Århus.

Opsummering:
Fødevarekontrollens rejsehold afslører et nyt hemmeligt fødevarelager i Nordjylland. I Svenstrup blev mellem 5-7 tons fødevarer beslaglagt.